સાલ ઇસવીસન 2056ની , આ ફાની દુનિયા ને છોડી ને મેં સ્વર્ગે પ્રયાણ કર્યુ ,મને મારું પોતાનું મરવા નું દુઃખ ઘણું હતું ,પણ છૂટકો નોહતો મર્યા વિના ,મારી ઉમર પણ ઘણી થઇ હતી છયાશી વર્ષની ઉંમર થઇ ગઈ હતી મારી અને મારું જીર્ણ થયેલું શરીર પણ સાથ નોહતું આપતું.. હું પોતે પણ આટલી લાંબી જીંદગીને જીવી ને થાકી ગયો હતો , પણ એકલા જવાનું હતું એટલે થોડો ડર લાગતો હતો મરતા, પણ છેવટે આ ધરતીના મારા અન્નજળ ખૂટ્યા અને યમરાજ તેડું લઈને આવ્યા અને હું એમની જોડે અનંતની યાત્રાએ નીકળી પડ્યો….યમરાજે સ્વર્ગના દરવાજે મને લઈને મુકયો અને ત્યાં સ્વર્ગ ના દરવાજે જ વર્ષોથી મારી રાહ જોતો મારો પરમ મિત્ર ઉમેશ ઉભો હતો.!